Billetterne til arrangementet, der er butikkens første af sin slags, blev revet væk på under et døgn, og 40 strikkeglade vendelboer var mødt frem til kombinationen at drikke og strikke. - Interessen har været overvældende, siger Pia Stjerslev, indehaver af GarnKammeret, Hjørring. Hun glæder sig, at der i løbet af aftenen er blevet hygget og snakket og selvfølgelig også strikket. - Jeg tror, der er kommet nye bekendtskaber, siger hun. Mie strikker cardigan Arrangementet er for såvel nybegyndere som øvede strikker, og der er altid plads til en hjælpende hånd og gode råd. En af dem, der var mødt op onsdag aften, er Mie Vinther fra Hjørring. - Det lød hyggeligt, så jeg er kommet her sammen med en veninde, fortalte den 25-årige Mie Vinther, der er i gang med at strikke en cardigan til TV2 Nords Pia Beltoft. GarnKammerets indehaver, Pia Stjerslev, er allerede i gang med at planlægge næste strikke-aftenarrangement. - Jeg tror, det kommer til at blive hen omkring jul, siger hun og afslører, at arrangementet til den tid formentlig kommer til at hedde noget med gløgg og strik.
Kan man jonglere både drinks og strikkepinde? Ja, lyder svaret, hvis man spørger Pia Stjerslev fra GarnKammeret, som onsdag aften havde fuldt hus til første arrangement "drik og strik" i Hjørring.